Document ID: /roh_data/filtered/Billingualer_Corpus_interleaved-de-rm.jsonl.gz/1872

This is a text translated from German to Rumantsch Grischun.
Regierungsmitteilung vom 18. November 2010

Die Bündner Regierung hat eine neue Studie über Risiken und Gefahren im Internet für Schülerinnen und Schüler zur Kenntnis genommen. Die Ergebnisse der vom Kanton in Auftrag gegebenen Studie sollen künftig bei der Aus- und Weiterbildung der Lehrpersonen berücksichtigt werden. Im Übrigen ist die Regierung bereit, den Erhalt der einzigartigen Überreste des frühmittelalterlichen Königshofs in Zizers mit einem Beitrag von 600'000 Franken zu unterstützen. Schliesslich hat die Regierung eine neue kantonale Luftfahrtverordnung in Kraft gesetzt.

Studie über Gefahren für Schüler im Internet erschienen

Die Volksschulen sollen über die Risiken und Gefahren im Internet für Schülerinnen und Schüler sensibilisiert werden. Die Bündner Regierung hat eine entsprechende Studie, welche der Kanton in Auftrag gegeben hatte, zur Kenntnis genommen. Die Pädagogische Hochschule Graubünden soll in Zukunft die Ergebnisse der Studie, welche verschiedene Interventionsmöglichkeiten aufzeigt, bei der Aus- und Weiterbildung von Lehrpersonen berücksichtigen.

Um die Chancen des sich rasant entwickelnden Mediums Internet optimal nutzen zu können, ist es sowohl für die Erziehungsberechtigten als auch für die Jugendlichen wichtig, die mit dem Gebrauch des Internets verbundenen Risiken und Gefahren rechtzeitig zu kennen. Die vom Amt für Volksschule und Sport bei der Forschungsstelle für Informationsrecht der Universität St. Gallen in Auftrag gegebene Studie untersucht die verschiedenen Risiken und Gefahrenbereiche im Internet. Dazu gehören namentlich die Bereiche "Sicherheitsrisiken", "Gewalt und körperliche Aggression", "Bedrohung der Privatsphäre" sowie "Urheberrechtsverletzungen". Die Studie kommt zum Schluss, dass grundsätzlich jedes Kind oder jeder Jugendliche den Internetgefahren passiv oder aktiv, wissentlich oder unwissentlich mit mehr oder weniger gravierender Wirkung ausgesetzt ist. Dabei lässt sich kein gleichförmiges Gefährdungsmuster erkennen. Die Vielfalt der Negativerscheinungen – von Spielsucht über Cyberbullying bis zu Pornografiekonsum und illegalem Musik-Tausch – ist gross.

Im Hinblick auf Prävention, Aufklärung und Förderung der Medienkompetenz zeigt die Studie eine breite Palette von Interventionsmöglichkeiten auf. Dabei sind aber nicht nur die Jugendlichen und Lehrkräfte, sondern auch Eltern, Politiker sowie Dienstanbieter gefordert. Gemäss Studie ist der naheliegende Ruf nach Verboten im Raum der oft unkontrollierbaren Prozesse im digitalen Geschehen selten angemessen und wirkungsvoll. Stattdessen wird ein breites Instrumentarium verschiedener technischer oder medienpädagogischer Massnahmen vorgeschlagen, die den jeweiligen Erfordernissen und den organisatorischen und finanziellen Mitteln anzupassen sind.

Die Studie "Risiken und Gefahren im Internet für Schülerinnen und Schüler der Volksschule" wird auf der Homepage des Amts für Volksschule und Sport unter

www.avs.gr.ch

veröffentlicht. Wegen der gesamtgesellschaftlichen Bedeutung der Studie wird diese nicht nur der Pädagogischen Hochschule Graubünden zur Verfügung gestellt, sondern auch dem Verband Lehrpersonen Graubünden, dem Schulbehördenverband Graubünden sowie den Erziehungsdepartementen anderer Kantone.

Überreste des Königshofs in Zizers sollen erhalten bleiben

Der Kanton Graubünden setzt sich dafür ein, dass die in Zizers ausgegrabenen einzigartigen Gebäudereste eines frühmittelalterlichen Königshofs erhalten bleiben. Die Bündner Regierung hat beschlossen, der Gemeinde Zizers einen Beitrag von 600'000 Franken für den Kauf des Grundstücks "Schlossbungert" zu gewähren. Voraussetzung ist, dass die Gemeinde das Grundstück erwirbt und sich mit mindestens 150'000 Franken am Kaufpreis beteiligt. Vom Bund wird ein Beitrag von 250'000 Franken in Aussicht gestellt. Die Auszahlung erfolgt nach Vorliegen eines rechtskräftigen Kaufvertrags zwischen der Baugesellschaft und der Gemeinde.

Ausgegraben wurden die einzigartigen Gebäudereste aus dem 10. Jahrhundert vom Archäologischen Dienst Graubünden. Diese konnten mit dem schriftlich erwähnten Königshof Otto I. (912 bis 973) in Verbindung gebracht werden. Neben dem etwa gleichzeitig als Pfalz bezeichneten Königshof auf dem Lindenhof in Zürich ist der Zizerser Monumentalbau erst das zweite archäologisch nachgewiesene Bauwerk dieser Art in der Schweiz. Vom Bundesamt für Kultur wurde die Fundstelle als archäologische Stätte von nationaler Bedeutung eingestuft.

Um den Fund für die Nachwelt zu erhalten, ist ein Verzicht der Bauherrschaft auf die Realisierung des bewilligten Bauvorhabens nötig. Möglich ist dies nur durch den Kauf des Grundstücks durch die öffentliche Hand. Dieses soll unter Schutz gestellt und später für die Öffentlichkeit zugänglich gemacht werden.

Neue kantonale Luftfahrtverordnung erlassen

Die Bündner Regierung hat eine neue kantonale Luftfahrtverordnung erlassen und auf den 1. Januar 2011 in Kraft gesetzt. Die Verordnung regelt die Zuständigkeit der kantonalen Behörden im Bereich der eidgenössischen Luftfahrtgesetzgebung.

In die Zuständigkeit der Regierung fallen wie bisher Zustimmungen zur Neubezeichnung oder Aufhebungen von Gebirgslandeplätzen sowie Vernehmlassungen zu Rechtsetzungsvorlagen des Bundes. Auf Fachebene ist ebenfalls wie bis anhin das Bau-, Verkehrs- und Forstdepartement zuständig. Es koordiniert auf kantonaler Ebene die Konzessions- und Bewilligungsverfahren unter anderem für Flugplatzanlagen oder öffentlichen Flugveranstaltungen sowie Aussenlandungen im Gebirge. Das Entgegennehmen, Prüfen und Weiterleiten von Meldungen über Luftfahrthindernisse obliegt dem Amt für Landwirtschaft und Geoinformation. Schliesslich ist die Staatsanwaltschaft bei Flugunfällen dafür zuständig, Untersuchungshandlungen beim Büro für Flugunfalluntersuchungen zu beantragen.

Nötig ist der Erlass einer neuen kantonalen Luftfahrtverordnung, weil die frühere grossrätliche Verordnung in wesentlichen Punkten nicht mehr der Luftfahrtgesetzgebung des Bundes entsprach.

Aus Gemeinden und Regionen

Churwalden:

Die von der Gemeinde Malix (seit 1. Januar 2010 Gemeinde Churwalden) beschlossene Teilrevision der Ortsplanung vom 27. November 2009 wird genehmigt.

Nufenen:

Die Teilrevision der Ortsplanung der Gemeinde Nufenen vom 15. Dezember 2009 wird genehmigt.

Zuoz:

Die von der Gemeinde Zuoz am 7. April 2010 beschlossene Teilrevision der Ortsplanung wird genehmigt.

Kantonsbeiträge an verschiedene Institutionen

Rhätische Bahn:

Das Projekt "Murgangschutz Magnacun" der Rhätischen Bahn wird genehmigt. An die Kosten wird ein Beitrag von 345'625 Franken zugesichert.

Gremium: Regierung

Quelle: dt Standeskanzlei Graubünden

18.11.2010
Communicaziun da la regenza dals 18 da november 2010

La regenza grischuna ha prendì enconuschientscha d'in nov studi davart ristgas e privels per scolaras e per scolars en l'internet. Ils resultats dal studi ch'il chantun ha laschà far duain vegnir resguardads en l'avegnir tar la scolaziun e tar la furmaziun supplementara da las persunas d'instrucziun. Dal rest è la regenza pronta da sustegnair cun ina contribuziun da 600'000 francs il mantegniment da las restanzas da la curt roiala dal temp medieval tempriv a Zizers. La finala ha la regenza mess en vigur ina nova ordinaziun chantunala davart l'aviatica.

Preschentà in studi davart ils privels per scolaras e per scolars en l'internet

La scola populara duai vegnir sensibilisada per las ristgas ed ils privels per scolaras e per scolars en l'internet. La regenza grischuna ha prendì enconuschientscha d'in studi correspundent ch'il chantun ha laschà far. La scola auta da pedagogia dal Grischun duai resguardar en l'avegnir per la scolaziun e per la furmaziun supplementara da las persunas d'instrucziun ils resultats dal studi che mussan differentas pussaivladads d'intervenziun.

Per pudair trair a niz en moda optimala las schanzas dal medium internet che sa sviluppa fitg svelt, èsi impurtant tant per las persunas cun la pussanza dals geniturs sco er per ils giuvenils d'enconuscher a temp las ristgas ed ils privels ch'èn colliads cun l'applicaziun da l'internet. Il studi che l'uffizi per la scola populara ed il sport ha laschà far il post da perscrutaziun per dretg d'infurmaziun da l'universitad da Son Gagl examinescha las differentas ristgas ed ils differents privels en l'internet. Latiers tutgan en spezial ils secturs "ristgas da segirezza", "violenza ed agressiun corporala", "periclitaziun da la sfera privata" sco er "violaziun dals dretgs d'autur". Il studi concluda che mintga uffant ubain mintga giuvenil è da princip exponì en moda passiva u activa, sapientivamain u senza savair cun effects pli u main gravants als privels en l'internet. En quest connex na sa lascha betg percepir in muster unitar da periclitaziun. La varietad dals aspects negativs – da la dependenza dal gieu sur cyberbullying fin al consum da pornografia ed il barat illegal da musica – è gronda.

En vista a la prevenziun, al scleriment ed a la promoziun da la cumpetenza da medias mussa il studi ina vasta paletta da pussaivladads d'intervenziun. En quest connex n'èn betg mo dumandads ils giuvenils e las persunas d'instrucziun, mabain er ils geniturs, las politicras ed ils politichers sco er ils purschiders da servetschs. Tenor il studi è il clom evident per scumonds darar adequat ed efficazi en il mund digital dals process savens nuncontrollabels. Empè da quai vegn pretendì in instrumentari da differentas mesiras tecnicas u da la pedagogia da medias che ston vegnir adattadas a las pretensiuns respectivas sco er als meds organisatorics e finanzials.

Il studi "Ristgas e privels en l'internet per scolaras e scolars da la scola populara" vegn publitgà sin la pagina d'internet da l'uffizi per la scola populara ed il sport sut

www.avs.gr.ch

. Pervia da l'impurtanza dal studi per l'entira societad na vegn quel betg mo mess a disposiziun a la scola auta da pedagogia dal Grischun, mabain er a l'uniun "magistraglia dal Grischun", a l'associaziun dals cussegls da scola dal Grischun sco er als departaments d'educaziun d'auters chantuns.

Las restanzas da la curt roiala a Zizers duain vegnir mantegnidas

Il chantun Grischun s'engascha per mantegnair las restanzas singularas d'edifizis ch'èn vegnidas exchavadas a Zizers e che appartegnevan ad ina curt roiala dal temp medieval tempriv. La regenza grischuna ha concludì da conceder a la vischnanca da Zizers ina contribuziun da 600'000 francs per cumprar il bain immobigliar "Schlossbungert". La premissa è che la vischnanca cumpria il bain immobigliar e ch'ella sa participeschia al pretsch da cumpra cun almain 150'000 francs. Da la confederaziun vegn empermessa ina contribuziun da 250'000 francs. Il pajament vegn fatg, cura ch'il contract da cumpra legalmain valaivel tranter la societad da construcziun e la vischnanca è avant maun.

Las restanzas singularas dals edifizis or dal 10. tschientaner èn vegnidas exchavadas dal servetsch archeologic dal Grischun. Quellas pon vegnir messas en connex cun la curt roiala d'Otto I. (912 fin 973) ch'è menziunada en scrit. Ultra da la curt roiala Pfalz al Lindenhof a Turitg è l'edifizi monumental a Zizers pir la segunda ovra da construcziun da tal gener cumprovada archeologicamain en Svizra. L'uffizi federal da cultura ha classifitgà il lieu da chat sco lieu archeologic d'impurtanza naziunala.

Per mantegnair il chat per generaziuns futuras èsi necessari ch'il patrun da construcziun desistia da realisar il project da construcziun approvà. Quai è pussaivel mo, sch'il maun public cumpra il bain immobigliar. Quel duai vegnir mess sut protecziun e pli tard vegnir rendì accessibel a la publicitad.

Relaschà ina nova ordinaziun chantunala davart l'aviatica

La regenza grischuna ha approvà e mess en vigur ina nova ordinaziun chantunala davart l'aviatica per il 1. da schaner 2011. L'ordinaziun regla la cumpetenza da las autoritads chantunalas en il sectur da la legislaziun federala davart l'aviatica.

Sco fin ussa è la regenza responsabla per approvar la nova determinaziun u l'annullaziun da plazzas d'atterrament da muntogna sco er per consultaziuns tar projects da legislaziun da la confederaziun. En il sectur spezialisà è er sco fin ussa cumpetent il departament da construcziun, traffic e selvicultura. El coordinescha sin plaun chantunal las proceduras da concessiun e da permissiun tranter auter per plazzas aviaticas u per occurrenzas aviaticas publicas sco er atterraments en muntogna ordaifer las plazzas aviaticas. L'uffizi d'agricultura e da geoinfurmaziun è responsabel per prender encunter, per examinar e per transmetter las annunzias davart impediments per l'aviatica. En cas d'accidents è la finala la procura publica cumpetenta per dumandar l'uffizi d'inquisiziun per accidents d'aviatica da far l'inquisiziun.

Perquai che puncts essenzials da l'ordinaziun precedenta dal cussegl grond na correspundevan betg pli a la legislaziun federala d'aviatica èsi necessari da relaschar ina nova ordinaziun chantunala davart l'aviatica.

Da vischnancas e da regiuns

Churwalden:

La revisiun parziala da la planisaziun locala dals 27 da november 2009, concludida da la vischnanca da Malix (dapi il 1. da schaner 2010 vischnanca da Churwalden), vegn approvada.

Nufenen:

La revisiun parziala da la planisaziun locala da la vischnanca da Nufenen dals 15 da december 2009 vegn approvada.

Zuoz:

La revisiun parziala da la planisaziun locala, concludida da la vischnanca da Zuoz ils 7 d'avrigl 2010, vegn approvada.

Contribuziuns chantunalas a differentas instituziuns

Viafier retica:

Il project "Rempar cunter bovas Magnacun" da la Viafier retica vegn approvà. Als custs vegn garantida ina contribuziun da 345'625 francs.

Gremi: regenza

Funtauna: rg chanzlia chantunala dal Grischun

18.11.2010